Tag et par dages pause fra det pulserende byliv og lad dig selv lulle ind i roen i den idylliske lille bygd Gjógv. Der overnattes på det hyggelige hotel Gjáargarður i fire nætter. Brug dagene som det passer dig, f. eks. på vandreture i bakkerne og bjergene omkring Gjógv. Der er endda mulighed for at vandre helt til toppen af Færøernes højeste bjerg, Slættaratindur på 882 m. Gjógv er også kendt for sin naturhavn. Hvis du ønsker at dykke dybere ind i det færøske, tjener bygdens centrale placering udmærket som base forvidere udforskning. De to største øer, Eysturoy og Streymoy hvor hovedstaden Tórshavn ligger, er for dine fødder og de nordlige øer kan nås ved en særdeles overkommelig køretur. Værten på hotellet står klar med viden og gode råd, samt vandrekort til salg.